EkBass/fiwiki-20250220-pages-articles huggingface dataset:
Scriptum

Scriptum eli Förlags Ab Scriptum on vaasalainen vuonna 1987 perustettu kirjankustantamo. Spriptum julkaisee suomenruotsalaista ja Pohjanmaan ruotsinkielistä kirjallisuutta. Yritys on julkaissut myös joitakin suomenkielisiä teoksia. Sen julkaisuohjelman pääpaino on tietokirjallisuudessa, mutta se on julkaissut myös kaunokirjallisuutta ja runoja. Julkaistuja teoksia on yli 150.Fennica-haku == Lähteet == Luokka:Suomenruotsalaiset kirjankustantamot
Lapin kunnanvaakuna

Lapin kunnanvaakuna oli Lapin kunnan tunnus, joka oli saanut aiheensa perinteisistä ammateista. Piilukirveet viittaavat rakennusten hirsiparrujen tekoon, kuokanterä puolestaan maanviljelykseen kuten myös pellavankukat, jotka yhtä aikaa edustavat myös käsityön taitoja. Vaakunan selitys on ”sinisessä kentässä ristissä kaksi hopeista, kultavartista piilua, joiden alakulmassa saatteena hopeinen, kaateinen kuokanterä, näiden yläpuolella kultainen lakio, jossa kolme sinistä, kultaemiöistä pellavankukkaa.”. Vaakunan on suunnitellut Gustaf von Numers, ja Lapin kunnanvaltuusto hyväksyi sen 12. syyskuuta 1950. Sisäasiainministeriö vahvisti vaakunan käyttöön 3. maaliskuuta 1951. Vaakuna jäi epäviralliseksi kotiseutuvaakunaksi 2009 Lapin ja Rauman kuntaliitoksen yhteydessä. == Lähteet == * * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Lappi (Rauma)
Lunastuksen arkki

Lunastuksen arkki on Alastair Reynoldsin tieteisromaani vuodelta 2002. Teos on jatkoa Ilmestysten avaruudelle. Kirja ilmestyi suomeksi 2006. == Juoni == Kirjan päätapahtumat sijoittuvat Yellowstonen ja Resurgamin aurinkokuntiin. Galiana, yhtyneiden kaukoretkeläinen, palaa Yellowstoneen ainoana selviäjänä. Muukalainen on vallannut Galianan mielen, ja Galiana laitetaan karanteeniin. Galiana kutsuu muukalaista sudeksi. Sudet ovat ikivanha galaktinen kulttuuri, joka tunnetaan myös nimellä tukahduttajat (engl. inhibitors). Yhtyneille selviää, että tukahduttajat ovat vakava uhka kaikille ihmisille maailmankaikkeudessa. Yhtyneet tarvitsevat kaiken avun selvitäkseen uhasta, ja päättävät lähteä hakemaan Resurgamin aurinkokunnasta kauan sitten hukattuja aseita, joista voisi olla hyötyä taistelussa tukahduttajia vastaan. Nevil Clavain on yhtyneiden vanha ja menestynyt sota sankari, joka loikkaa yhtyneiden puolelta pois. Clavain yrittää hankkia hukatut aseet itselleen, koska hän ei pidä yhtyneiden suunnitelmasta paeta tukahduttajia. Clavain retkikuntineen kaappaa Ultrilta aluksen, ja lähtee yhtyneiden perään kohti Resurgamia. Kummankin osapuolen päämääränä hankkia aseet itselleen. Clavain saa tuurilla kiinni yhtyneiden aluksen, joka yritti virittää moottoreitaan aiheuttaen itselleen katastrofin. Clavain tuhoaa Skaden, vanhan liittolaisensa, aluksen. Tukahduttajat saapuvat Resurgamiin ennen Clavainia ja yhtyneitä. Tukahduttajien missio on tuhota kaikki tähtien väliseen matkustukseen kykenevät kulttuurit. Tukahduttajat päättävät tuhota Resurgamin. Triumviraatti Ilia Volyova ja Ana Khouri yrittävät evakuoida Resurgamin kaikki kaksisataatuhatta asukasta alukselleen nimeltä Äärettömyyden kaipuu ennen kuin tukahduttajat ehtivät tuhota auringon. Hukatut aseet ovat triumviraatin hallussa. Clavain vaatii aseita takaisin, mutta triumviraatti ei suostu luopumaan niistä. Tämä johtaa taisteluun, jossa Clavain saa aseet haltuunsa aselevon, kompromissien ja tappioiden kautta. Tämän jälkeen hän tuhoaa loput yhtyneiden retkikunnasta. Kirjan lopuksi Clavain lähtee etsimään uutta elinpaikkaa kaukaisista tähdistä. == Hahmot == * Nevil Clavain, sittemmin loikannut yhtyneiden sotasankari * Antoinette Bax, avaruusrahtari * John Brannigan, Äärettömyyden kaipuun kapteeni * Scorpio * Remontoire * Felka * Skade, yhtyneiden retkikunnan johtaja, Clavainin päävastustaja * Galiana, yhtyneiden retkeläinen, jonka mielen sudet valtasivat * Ana Khouri * Triumviraatti Ilia Volyova * Thorn, toisinajattelija ja maan alle paennut mielenosoittaja Resurgamista == Lähteet == * == Aiheesta muualla == * M. John Harrison: Confessions of an astrophysicist. The Guardian 10.8.2002. * Toni Jerrman: Lunastuksen arkki. Tähtivaeltaja 19.1.2007. * Markku Soikkeli: Avaruusoopperassa vain tähdet ovat pieniä. Turun sanomat 14.4.2007. Luokka:Brittiläiset tieteisromaanit Luokka:Vuoden 2002 kirjat Luokka:Walesilaiset romaanit Luokka:Avaruusoopperaromaanit Luokka:Alastair Reynoldsin teokset
Johann Paul von Westhoff

Johann Paul von Westhoff (1656 – haudattu 17. huhtikuuta 1705) oli saksalainen barokkisäveltäjä ja viulisti. Yhtenä Dresdenin viulukoulun etevimmistä edustajista hänet luettiin aikansa arvostetuimpien viulutaitureiden joukkoon. Westhoff sävelsi joitain varhaisimpia sooloviuluteoksia. Hän työskenteli Dresdenin hovikapellin jäsenenä (1674–1697) ja Weimarin hovissa (1699–1705) ja toimi myös kieltenopettajana. Westhoffin säilynyt musiikki käsittää seitsemän sävellystä viululle ja basso continuolle ja seitsemän sävellystä sooloviululle. Kaikki julkaistiin hänen elinaikanaan. Useita töitä, kuten vuoden 1682 sooloviulumusiikin kokoelma, on sittemmin kadonnut. Hänen työnsä yhdessä sellaisten säveltäjien kuin Heinrich Ignaz Franz Biber ja Johann Jakob Walther luomusten kanssa vaikuttivat merkittävästi seuraavaan saksalaiseen viulistipolveen ja Johann Paul von Westhoffin kuusi partitaa sooloviululle inspiroivat Johann Sebastian Bachia kirjoittamaan kuuluisat sonaattinsa ja partitansa sooloviululle. == Aiheesta muualla == * Free scores by Johann Paul von Westhoff in the International Music Score Library Project Luokka:Saksalaiset säveltäjät Luokka:Barokkisäveltäjät Luokka:Vuonna 1656 syntyneet Luokka:Vuonna 1705 kuolleet
Jim Peterik

Jim Peterik (s. 11. marraskuuta 1950 Berwyn, Illinois) on yhdysvaltalainen muusikko ja lauluntekijä. Peterik tunnetaan parhaiten Survivorin jäsenenä. Hän myös sävelsi yhtyeen hittikappaleen ”Eye of the Tiger”, joka on Tiikerinsilmä – Rocky III -elokuvan tunnuskappale. Hän on tällä hetkellä yhtyeessä Pride of Lions. Peterik on myös kirjoittanut kappaleita esimerkiksi Lynyrd Skynyrdille, Cheap Trickille, Sammy Hagarille, Brian Wilsonille ja REO Speedwagonille. ==Ura== ===Ides of March=== Peterik aloitti esiintymisen 14-vuotiaana vuonna 1964 koulukavereidensa kanssa Illinoisissa. Myöhemmin he antoivat yhtyeelle nimen Ides of March. Kappaleet "Vehicle", "You Wouldn't Listen" ja "L.A. Goodbye" olivat pieniä hittejä 1960-luvun lopussa ja 1970-luvun alussa. 1970-luvulla Peterik kirjoitti myös useita lauluja jazz-rock-yhtye Chaselle. Vuonna 1976 hän julkaisi sooloalbumin, Don't Fight the Feeling, ja konsertoi monien tunnettujen yhtyeiden, esimerkiksi Heartin ja Bostonin kanssa. ===Survivor=== Vuonna 1978 Peterik perusti Survivorin yhdessä Frankie Sullivanin kanssa. Pian yhtyeen tukirangaksi saapui Dave Bickler, Dennis Johnson ja Gary Smith. Vuonna 1982 Sylvester Stallone pyysi Survivoria kirjoittamaan ja esittämään tunnusmusiikin elokuvaan Tiikerinsilmä – Rocky III. Peterik ja Frankie Sullivan sävelsivät kappaleen "Eye of the Tiger", joka pysyi kuuden viikon ajan listaykkösenä Billboard Hot 100 -listalla ja myi tuplaplatinaa. Lisäksi se toi Survivorille Grammy- ja Oscar-palkinnon. Tätä seurasi vuoden 1984 albumi Vital Signs, jossa olivat mukana Top 10 -hitit "High on You" (# 8), "The Search Is Over" (# 4) ja "I Can't Hold Back" (# 13). Vuonna 1985 Peterik sävelsi tunnusmusiikin elokuvaan Rocky IV. Survivorin "Burning Heart" oli listakakkonen alkuvuodesta 1986. Jim Peterik erosi Survivorista vuonna 1996. ===Uusi Ides of March ja myöhemmät vuodet=== Vuonna 1990 kaikki alkuperäiset Ides of Marchin jäsenet perustivat yhtyeen uudelleen. Peterikin säveltämä kappale "Vehicle" sai jälleen suosiota, kun Bo Bice esitti sen American Idol -ohjelmassa vuonna 2005. Vuonna 2003 Peterik perusti Pride of Lions -nimisen yhtyeen Toby Hitchcockin kanssa, jatkaen kuitenkin samalla Ides of Marchissa. Peterikin uusin sooloalbumi, Above the Storm, julkaistiin vuonna 2006. ==Diskografia== ===Ides of March=== *Vehicle (1970) *Common Bond (1971) *World Woven (1972) *Midnight Oil (1973) *Age Before Beaty (1997) *Ideology 11.0 (2000) *Beware - The Ides Of March Live (2002) *Ides Essentials (2005) ===Survivor=== *Survivor (1979) *Premonition (1981) *Eye of the Tiger (1982) *Caught in the Game (1983) *Vital Signs (1984) *When Seconds Count (1986) *Too Hot to Sleep (1988) ===Pride of Lions=== *Pride of Lions (2003) *The Destiny Stone (2004) *Live in Belgium (2006) *The Roaring of Dreams (2007) ===Soolo=== *Don't Fight the Feeling (1976) *Above the Storm (2006) ==Lähteet== *Jim Peterikin virallinen kotisivu ==Aiheesta muualla== * Virallinen kotisivu Luokka:Yhdysvaltalaiset muusikot Luokka:Vuonna 1950 syntyneet Luokka:Elävät henkilöt
Frankie Sullivan

Frankie M. Sullivan III (s. 1. helmikuuta 1955 Chicago), lyhyemmin Frankie Sullivan, on yhdysvaltalainen kitaristi ja lauluntekijä. Hänet tunnetaan parhaiten Survivorin toisena perustajajäsenenä ja ainoana sen jäsenenä, joka on ollut yhtyeessä sen perustamisesta lähtien. Yhdessä entisen Survivorin jäsenen, Jim Peterikin, kanssa Sullivan sävelsi monia hittikappaleita, kuten ”Eye of the Tiger” ja ”Burning Heart” elokuvista Tiikerinsilmä – Rocky III ja Rocky IV. ==Ura muusikkona== ===Survivor=== Yhdessä Jim Peterikin kanssa Sullivan perusti Survivorin vuonna 1977. Yhtyeeseen liittyivät pian myös Dave Bickler, Gary Smith ja Dennis Johnson. Aluksi Survivor harjoitteli pienessä kellarissa, ja pian Sullivan ja Peterik alkoivatkin säveltämään yhtyeelle omia kappaleita. Albumit Survivor ja Premonition eivät olleet kovin suuria menestyksiä, mutta läpimurto tapahtui, kun Sylvester Stallone pyysi musiikkia elokuvaansa Tiikerinsilmä – Rocky III. Sullivan ja Peterik sävelsivät kappaleen ”Eye of the Tiger”, josta tuli menestys. Kappale nousi Billboardin listalla heti ensimmäiseksi ja siitä tuli maailmankuulu. ”Eye of the Tiger” pysyi listaykkösenä kokonaiset seitsemän viikkoa. Se nousi myös Britannian top 40:ään kuudeksi viikoksi ja Australian listaykköseksi neljäksi viikoksi. Lisäksi Survivor voitti sillä Grammy-palkinnon. Myös seuraava albumi Caught in the Game oli hyvin suosittu. Sullivan ja Peterik ovat säveltäneet lähes kaikki Survivorin kappaleet, tosin Peterik erosi yhtyeestä jo vuonna 1996. Sullivan onkin ainoa Survivorin jäsen, joka on ollut siinä sen perustamisesta lähtien. ==Diskografia== *Survivor (1980) *Premonition (1981) *Eye of the Tiger (1982) *Caught in the Game (1983) *Vital Signs (1984) *When Seconds Count (1987) *Too Hot to Sleep (1988) *Reach (2006) ==Lähteet== *Survivorin virallinen kotisivu ==Aiheesta muualla== *Survivorin virallinen kotisivu *Frankie Sullivan Allmusicissa Luokka:Yhdysvaltalaiset muusikot Luokka:Vuonna 1955 syntyneet Luokka:Elävät henkilöt
Technicolor (yritys)

Technicolor, aikaisemmin Thomson SA, on ranskalainen yritys, joka muodostettiin vuonna 1966 kun Compagnie Française Thomson-Houston ja Hotchkiss-Brandt yhdistyivät. Yritys tuli tunnetuksi nimellä Thomson-Brandt SA vuodesta 1972 lähtien. Yrityksen pääkonttori sijaitsee Ranskassa, lähellä Pariisin keskustaa sijaitsevassa Issy-les-Moulineaux’ssa. Compagnie Française Thomson-Houston on perustettu vuonna 1893. Yhtiö on aiemmin luottanut puolustusvälineteollisuuden valmistukseen. Thomson-Brandt kansallistettiin vuonna 1982. Vuonna 1987 lääketieteellisen laitteiston yksikkö myytiin General Electricille, jolta Thomson osti kuluttajaelektroniikan valmistuksen mukaan lukien RCA:n. Yhtiö tuottaa teknisiä palveluita viihdepalveluiden sisällöntuottajille. Aiemmin yritys valmisti myös viihde-elektroniikkaa, muun muassa Thomson-brändin alla. Yhtiön nykyinen nimi otettiin käyttöön tammikuussa 2010, jonka mukana viihde-elektroniikan tuotanto myytiin pois. Thomson-TV:eiden valmistukseen on nykyisin merkkinä oikeus itävaltalaisella StreamView GmbH:lla. Yritys muutti nimeään vuonna 2010 omistamansa yhdysvaltalaisen yhtiön mukaan. == Lähteet == Luokka:Ranskalaiset elektroniikkayhtiöt Luokka:Viestintäyhtiöt Luokka:Ohjelmistoyhtiöt
Jack Helen Brut

Jack Helen Brut oli vuonna 1981 perustettu monitaiteellinen suomalainen performanssiryhmä, johon ovat kuuluneet muiden muassa Cris af Enehielm, Risto Heikinheimo, Satu Kiljunen, Vilppu Kiljunen, Pauli Pöllänen, Johanna Koistinen, Ari Kotkavuori, Peter Sade, Isa Kukkapuro, Jarmo Luttinen, Kimmo Takala, Ari Taskinen, Timo Toikka ja Sakari Viika. Jack Helen Brut loi liikkeen, valon, tilan ja rytmin kautta visuaalisia teoksia. Esityksissä musiikki, teatteri ja tanssi yhdistyivät kuvataiteeseen.Taiteen pikkujättiläinen, s 271. WSOY, 1995. ISBN 951-0-16447-X ==Katso myös== *Record Singers *Elonkorjaajat *Performanssi ==Lähteet== Luokka:Suomalaiset taiteilijaryhmät Luokka:Suomalaiset performanssitaiteilijat
Uljas

Uljas on suomalainen miehen etunimi, joka johtuu rohkeaa, urhoollista ja komeaa tarkoittavasta sanasta uljas. Uljaksen nimipäivä on 19. lokakuuta. Suomessa etunimi Uljas on vuoden 2019 loppuun mennessä annettu hieman yli 2900 henkilölle. Uljas on myös sukunimi. == Tunnettuja Uljaksia== * Uljas Apila (1905–1984), päätoimittaja * Uljas Kandolin (1915–1980), näyttelijä * Uljas Käkönen (1906–1975), yleisesikuntaeversti * Uljas Leander Lehtinen (s. 1874), nahkurimestari ja Suomen ensimmäisen nahkurikoulun perustaja ja johtaja * Uljas-Ilmari Majuri (s. 1979), kyyttökarjankasvattaja, Voima-lehden kolumnisti * Uljas Mäkelä (1924–2010), SDP:n kansanedustaja ja Rauman kaupunginjohtaja * Uljas Pulkkis (s. 1975), säveltäjä * Uljas Rauanheimo (1898–1963), kirjailija * Uljas Urtti (1200-luvulla?), kansantarinoista tunnettu vesilahtelainen soturi * Uljas Vikström (1910–1977), Neuvostoliitossa asunut suomalaissyntyinen kirjailija, kääntäjä ja toimittaja == Kuvitteellisia Uljaksia == * Uljas Musta, hevonen Anna Sewellin samannimisessä romaanissa == Muuta == * Uljas, Itä-Suomen ylioppilaslehti * Uljas, Helsingissä vuosina 1886–1887 ilmestynyt urheilulehti. * ULJAS, Tullin tavaroiden ulkomaankauppatilastot * Kuunari Uljas, Raumalla vuonna 1891 rakennettu kuunari, upotettu vuonna 1950 Rauman edustalle == Lähteet == Luokka:Etunimet
Tahdonilmaisu

Tahdonilmaisu on ihmisen sisäisen pyrkimyksen sanominen tai esittäminen julki niin, että toisetkin saavat siitä tietää.Kielitoimiston sanakirja, Kotimaisten kielten tutkimuskeskus 2006, ISBN 952-5446-20-4, hakusanat tahto ja ilmaista. Tahdonilmaisu voi tapahtua esimerkiksi äänestämällä. Eduskunnan tahdonilmaisu tapahtuu muun muassa lakeja säätämällä.Nykysuomen sanakirja, WSOY 1951–1961, hakusana tahdonilmaisu. Sellaista tahdonilmaisua, jolla perustetaan, muutetaan, siirretään tai kumotaan oikeuksia ja velvollisuuksia, nimitetään oikeustoimeksi.Lasse Nikkarinen: Lakitieto 4, Otava 1983, ISBN 951-1-06460-6. Henkilö, jolla on oikeustoimikelpoisuus, voi tahdonilmaisunsa nojalla ryhtyä oikeudellisesti vaikuttaviin toimiin.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palsta 392. Edustaja voi antaa tahdonilmaisun toisen puolesta saamansa kelpuutuksen nojalla ja tämä tahdonilmaisu sitoo kelpuutuksen antajaa eli päämiestä.Encyclopædia iuridica fennica, osa I palstat 84–85. Jos tahdonilmaisu saapuu vastaanottajalleen antajansa tahtoa vastaamattomassa muodossa, on kyseessä erehdys. Tällainenkin tahdonilmaisu sitoo antajaansa, jos vastaanottaja ei tiedä erehdyksestä.Encyclopædia iuridica fennica, osa I palstat 121–122. Monissa tahdonilmaisuun liittyvissä oikeudellisissa tilanteissa on välttämätöntä todentaa henkilöllisyys luotettavasti ja saada tietää henkilön rooli kuten esimerkiksi onko hän edustaja tai viranomainen. Sähköisessä toimintaympäristössä tähän käytetään sähköistä identiteettiä.Encyclopædia iuridica fennica, osa VII palstat 1112–1113. ==Lähteet== Luokka:Velvoiteoikeus
Rakennusteos

Rakennusteos on taiteellisten teosten laji, jota tekijänoikeuslaki suojaa, kunhan teoskynnys ylittyy.Tekijänoikeuslaki, 1 §. Suojan saavat sekä rakennus että sitä kuvaava piirustus. Selittävät piirustukset voivat olla suojattuja kirjallisina teoksina. Suojattuja ovat sekä arkkitehtoniset yksityiskohdat että niistä koostuva kokonaisuus. Suoja ei riipu rakennuksen eikä rakenteen käyttötarkoituksesta, joten suojan voi saada funktionaalinenkin ratkaisu. Suojattuja eivät sen sijaan ole rakennusidea eikä tyylisuunta. Rakennusteoksen kappaleen valmistamiseen tarvitaan arkkitehdin lupa, mutta rakennuksen omistajalla on oikeus muuttaa sitä teknisistä syistä tai tarkoituksenmukaisuussyistä.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palsta 684. ==Lähteet== Luokka:Immateriaalioikeudet Luokka:Arkkitehtuurin käsitteet Luokka:Taideteokset
Dmitri Karakozov

Dmitri Vladimirovitš Karakozov (, 4. marraskuuta (J: 23. lokakuuta) 1840 Saratovin läänin Serdobskin kihlakunnan Žmakinon kylä – 15. syyskuuta (J: 3. syyskuuta) 1866 Pietari) oli venäläinen vallankumouksellinen ja narodnikki. Dmitri Karakozov syntyi vaatimattomaan maalaisaatelistoon kuuluneeseen perheeseen. Hän opiskeli Kazanin ja Moskovan yliopistoissa. Vuoden 1866 alussa hän liittyi serkkunsa Nikolai Išutinin perustamaan vallankumoukselliseen ryhmään. Maaliskuussa 1866 Karakozov saapui Pietariin, jossa hän kirjoitti työläisille osoitetun vallankumouksellisen julistuksen. Huhtikuun 4. päivänä hän yritti murhata keisari Aleksanteri II:n Kesäpuiston Nevan-puoleisen portin edustalla, mutta ampui ohi ja joutui pidätetyksi. Karakozov tuomittiin kuolemaan ja hirtettiin Smolenskin kentällä. Aleksanteri II:n ”ihmepelastuksen” kunniaksi murhayrityksen paikalle pystytettiin marmorista rakennettu tsasouna, joka purettiin vuonna 1930. Nykyään Kesäpuiston aidassa on tapahtumasta kertova muistolaatta. ==Lähteet== Luokka:Narodnikit Luokka:Venäläiset teloitetut Luokka:Venäläiset terroristit Luokka:Henkirikoksia yrittäneet Luokka:Vuonna 1840 syntyneet Luokka:Vuonna 1866 kuolleet
Risto Sulkava

Risto Sulkava (s. 1966 Keuruu) on suomalainen biologi. Sulkava toimi Suomen luonnonsuojeluliiton puheenjohtajana vuosina 2012–2019. Sulkava aloitti Suomen luonnonsuojeluliiton puheenjohtajana vuoden 2008 alussa. Hänet valittiin tehtävään toukokuussa 2007. Tätä ennen hän toimi järjestön Keski-Suomen piirin puheenjohtajana. Sulkava on koulutukseltaan biologi, filosofian tohtori. Hän väitteli tohtoriksi Joensuun yliopistossa vuonna 2006, väitöskirjanaan saukkoa käsittelevä Ecology of the otter (Lutra lutra) in central Finland and methods for estimating the densities of populations. Ylioppilaaksi hän valmistui 1985 Haapamäen lukiosta ja filosofian maisteriksi 1993 Joensuun yliopistosta. Sulkava on työskennellyt muun muassa Suomen saukkokannan koon arviointihankkeen johtajana Suomen ympäristökeskuksessa vuosina 1995–1999 ja biologian ja maantiedon opettajana Keuruulla. Sulkava on naimisissa. Hänellä on vaimonsa Jaanan kanssa kaksi tytärtä. Risto Sulkavan isä oli biologi Pertti Sulkava ja setä biologi Seppo Sulkava. == Lähteet == Luokka:Suomalaiset eläintieteilijät Luokka:Suomalaiset järjestöjohtajat Luokka:Vuonna 1966 syntyneet Luokka:Elävät henkilöt
Sitä se teettää

Sitä se teettää on Jyrki Nissinen & Laskettuaika -yhtyeen EP vuodelta 2009. == Kappaleet == ;A-puoli # Katukävelijä # Taantuma # Dokaat... # Liika on liikaa ;B-puoli # * Vieremä 2000 # Vietnam # Laskettuaika # Juoppotalo # Mulkku # Tappelu # Sota jotakin Luokka:Jyrki Nissisen albumit Luokka:Vuoden 2009 EP:t
Dúné

Dúné oli tanskalainen rock-yhtye, joka perustettiin vuonna 2001 Skivessa, Tanskassa ja joka lopetti toimintansa vuonna 2018. Ryhmään kuului seitsemän muusikkoa. == Diskografia == === Studioalbumit === * * * * === EP:t === * * * * * * * * ===Singlet=== * * * * * * * * * * * * * * * * * * == Lähteet == == Aiheesta muualla == * Virallinen kotisivu * Dúné MySpacessa Luokka:Tanskalaiset indie rock -yhtyeet
Eloperäiset maalajit

Eloperäiset maalajit on maalajiryhmä, johon kuuluvat maalajit, joissa eloperäistä ainesta on yli 20 %. Eloperäisiä maalajeja ovat lieju, järvimuta, turve ja piimaa. Eloperäiset maalajit ovat yleensä herkästi painuvia ja niissä on usein keväisin routaa. Ne eivät yleensä sovi rakennetun ympäristön alla olevaksi maaperäksi. Teollisuuden hyötykäyttöön käytetään joskus piimaata, jota voidaan käyttää eristeissä ja suodattimissa. Lieju on muodostunut vesistöissä eliöiden jäänteistä, jotka ovat kerrostuneet vesistöjen pohjiin. liejussa on humusta vaihtelevasti, 6-40%. Kostea lieju on väriltään vihreää. Kuivuessaan lieju kutistuu ja muuttuu kovemmaksi ja kevyemmäksi. Lieju on muokattavuudeltaan hyvin viljelyyn sopivaa, mutta sitä pitää yleensä kalkita. Varsinaisen liejun lisäksi tunnetaan myös kalkkilieju, piilevälieju ja levälieju. Liejut muistuttavat joskus järvimutaa ja maaperän kartoittajat joskus yhdistävät järvimudat ja liejut, kuten myös simpukkamaan yhteen kategoriaan. Järvimuta on humusta, joka on ensin kulkeutunut veden mukana, sitten kerrostunut syvien vesien pohjaan ja lopuksi saostunut. Se on aina väriltään tummaa. Järvimutaa löytyy myös soiden keskellä sijaitsevista vesistä ja soista, jotka ovat muodostuneet lammen soistuttua, missä sitä on liejun ja turpeen ympäröimänä. Järvimuta sisältää keskimäärin enemmän eloperäistä ainesta kuin lieju. Turvetta muodostuu kasvien jäänteistä. Saraturve on muodostunut pääasiassa lehtisammalten jäänteiden lisäksi sara-, heinä- ja ruohokasvien jäänteistä, kun taas rahkaturve on muodostunut pääasiassa rahkaturpeen lisäksi tupasvillan ja varpukasvien jäänteistä. Lisäksi saraturpeessa voi olla jäänteitä kortteista ja siemenistä. Saraturve on rakenteeltaan huopamaista, se on typpirikasta ja se on rahkaturpeeseen verrattuna enemmän kalkkipitoinen ja se on vähemmän hapan. Rahkaturve on yleensä vaaleampaa kuin saraturve, mutta kuivuessaan se tummenee ja samalla kovenee. Maanviljelyssä ja puutarhanhoidossa enimmäkseen eloperäisistä maalajitteista koostuvaa multavaa maaperää kutsutaan multamaaksi ja turvepitoista maaperää turvemaaksi. Viljelykasvien kasvualustaksi maaperä sopii, kun se sisältää merkittävän määrän eloperäisiä maalajeja. Kivennäismaahan tehdään maanparannus lisäämällä eloperäisiä maalajitteita. == Lähteet == Luokka:Maalajit
Englanninlakritsi

Englanninlakritsi, lakritsikonvehti tai Englannin lakritsi () on lakritsimakeinen, joka koostuu lajitelmasta geometrisiin muotoihin sekä tiettyihin väreihin (musta, valkoinen ja pastellivärit) perustuvia makeisia. Niiden makuaineina on lakritsin ja sokerin lisäksi kookosta, anista, kaakaota ja hedelmäaromeja, joskus myös salmiakkia. Tarinan mukaan sekoitus syntyi vahingossa vuonna 1899, kun englantilaisen George Bassettin makeistehtaan myyntimies Charlie Thomson kaatoi vahingossa lakritsinäytetarjottimensa leicesteriläisen apteekkarin myyntitiskille. Apteekkari oli ollut haluton ostamaan mitään yksittäistä makeislajia, mutta kiinnostui kirjavasta lajitelmasta, joka sai nimen Bassett’s Allsorts eli ”Bassettin kaikenlaiset”. Suomessa englanninlakritsia ryhtyi tiettävästi ensimmäisenä valmistamaan turkulainen Hellas vuonna 1955. Bassettin rinnalla muita englanninlakritsin nykyisiä tuotemerkkejä ja valmistajia ovat Malaco, Tavener’s, Rexim ja Rainbow. Britannian lisäksi englanninlakritsi on muiden lakritsimakeisten tavoin suosittua erityisesti Alankomaissa sekä Pohjoismaissa, joissa se on vuodesta toiseen muun muassa verovapaan myynnin eniten myytyjä makeistuotteita. ==Lähteet== == Aiheesta muualla == Luokka:Makeiset
Platinadioksidi

Platinadioksidi eli platina(IV)oksidi eli Adamsin katalyytti (PtO2) on platinan ja hapen muodostama epäorgaaninen ioniyhdiste. Sitä käytetään katalyyttinä orgaanisten yhdisteiden hydrauksessa. Aine muodostaa useita kidevedellisiä muotoja ja useimmiten platinadioksidista puhuttaessa tarkoitetaan sen monohydraattia PtO2·H2O. == Valmistus == Roger Adams ja V.Voorhees julkaisivat vuonna 1922 ensimmäisen tutkimuksen platinadioksidin valmistuksesta. Ainetta oli käytetty jo aikaisemmin, mutta menetelmät eivät olleet kovin hyviä.. Platinadioksidia valmistetaan kuumentamalla heksakloroplatinahappoa tai ammoniumheksakloroplatinaattia natriumnitraatin kanssa. Tuotteina syntyy platinanitraattia natriumkloridia ja typpihappoa. Kuumennettaessa platinanitraattia se hajoaa vapauttaen typpidioksidia ja happikaasua ja jäljelle jää kiinteä platinadioksidi. :H2PtCl6 \+ 6 NaNO3 → Pt(NO3)4 \+ 6 NaCl (aq) \+ 2 HNO3 :Pt(NO3)4 → PtO2 \+ 4 NO2 \+ O2 Platinadioksidia voidaan valmistaa myös platina(IV)kloridista. == Käyttö == Platinadioksidia käytetään orgaanisten yhdisteiden hydraukseen. Platinadioksidi muuntuu prosessin yhteydessä hienojakoiseksi mustaksi platinaksi, joka on aktiivinen katalyytti. Käytetty katalyytti voidaan palauttaa ammoniumheksakloroplatinaatiksi käsittelemällä sitä kuningasvedellä ja ammoniakilla. == Lähteet == Luokka:Oksidit Luokka:Platinayhdisteet
Aleksandr Europaeus

Aleksandr Ivanovitš Europaeus (Jevropeus) (, 26. maaliskuuta 1827 Tverin läänin Bežetskin kihlakunta – 23. joulukuuta 1885 Pietari) oli venäläinen yhteiskunnallinen vaikuttaja. Aleksandr Europaeus kuului suomalaisen Europaeus-suvun venäläiseen haaraan. Hänen isänsä oli eversti Johan Fredrik Europaeus (1786–1831). Tämän isä oli Parikkalassa syntynyt Johan Adolf Europaeus (1748–1802), joka toimi pappina Viipurissa, Jekaterinoslavissa ja Kurkijoella. Aleksandr Europaeus valmistui vuonna 1847 Tsarskoje selon Aleksanterin lyseosta. Hän astui kollegiosihteerinä Venäjän sotaministeriön palvelukseen, mutta erosi sieltä seuraavan vuoden keväällä jatkaakseen opintojaan Pietarin yliopistossa. Syksystä 1848 lähtien hän osallistui Nikolai Kaškinin luona kokoontuneen petraševskilaisen kerhon toimintaan. Vuonna 1849 Europaeus sai petraševskilaisten jutun yhteydessä kuolemantuomion, joka muutettiin sotilaspalvelukseksi ilman aatelisarvon menetystä. Vuodesta 1857 lähtien hän asui äitinsä maatilalla Bežetskin kihlakunnan Knjaževon kylässä. Vuonna 1859 hän matkusti ulkomaille, jossa tapasi Aleksandr Herzenin ja Nikolai Ogarjovin. Europaeuksen arvellaan olleen yksi näiden julkaiseman Kolokol-lehden salaisista kirjeenvaihtajista. Vuonna 1859 Europaeus osallistui maaorjien vapauttamisesta käytyyn keskusteluun. Hän allekirjoitti aateliston Aleksanteri II:lle osoittaman adressin, minkä johdosta hänet karkotettiin vuonna 1860 Permiin, josta hän puolen vuoden kuluttua pääsi palaamaan Tverin lääniin. Vuonna 1866 Europaeus pidätettiin Dmitri Karakozovin jutun yhteydessä. ==Lähteet== Luokka:Venäläiset henkilöt Luokka:Vuonna 1827 syntyneet Luokka:Vuonna 1885 kuolleet
Pallonen

Pallonen voi tarkoittaa ainakin seuraavia: == Sukunimenä == * Kimmo Pallonen, seiväshyppääjä * Teemu Pallonen, yhteiskuntatieteiden maisteri ja sanaristikoiden laatija * Ville Pallonen, Azaghal-yhtyeen entinen jäsen == Maantieteessä == * Pallonen, saari Perämerellä * Ulko-Pallonen, saari Perämerellä == Muita == * Ilmo Pallonen, roolihahmo televisiosarjassa Blondi tuli taloon
Toivo Kareketo

Toivo Kareketo (5. helmikuuta 1935 Pudasjärvi – 26. syyskuuta 2017 Jällivaara)Kareketo, Toivo, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 oli suomalainen Pohjois-Ruotsissa Jällivaarassa asunut kirjailija.Suomen Kirjailijat 1945–1980, Kareketo, Toivo, sivu 234, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Karekedon esikoisteos oli omaelämäkerrallinen romaani Reijo Ventola, ruotsinsuomalainen (1971). Karekedon vanhemmat olivat asutustilallinen Sakari Kareketo ja Aino Maria (o.s. Kokko). Puoliso oli Hilpi Iris (o.s. Jääskeläinen) vuodesta 1957. Kareketo kävi kansakoulun ja toimi mm. metsätyömiehenä, montunkaivajana, metallityömiehenä, muusikkona, opettajana ja talonmiehenä. Karekedon asuinpaikka oli Jällivaarassa vuodesta 1967. == Teoksia == * Reijo Ventola, ruotsinsuomalainen. Kassiopeia, Rovaniemi 1971 * Maaseuvun tulevaisuus, romaani. Tekijä, Rovaniemi 1976 == Lähteet == Luokka:Suomalaiset kirjailijat Luokka:Ruotsinsuomalaiset henkilöt Luokka:Vuonna 1935 syntyneet Luokka:Vuonna 2017 kuolleet
Juliana

Juliana on latinalaisperäinen naisen etunimi, Julia-nimen muunnelma tai Julianus-nimen naispuolinen vastine. Suomessa nimi esiintyy myös muodossa Juliaana. Suomessa nimi Juliana on vuoden 2019 loppuun mennessä annettu 1 853:lle ja nimi Juliaana 1 226 henkilölle. Suomenkielisessä kalenterissa Juliaanan nimipäivä on 12. huhtikuuta, joka on myös suomenruotsalaisessa kalenterissa Julianan nimipäivä. == Tunnettuja nimen kantajia == * Juliana (1909–2004), Alankomaiden kuningatar 1948–1980 * Juliana Cannarozzo (s. 1989), yhdysvaltalainen taitoluistelija ja näyttelijä * Juliana Harkavy (s. 1985), yhdysvaltalainen näyttelijä * Juliana Hatfield (s. 1967), yhdysvaltalainen indierock-muusikko ja kirjailija * Juliana Hyrri (s. 1989), suomalainen kuva- ja sarjakuvataiteilija * Juliana Juštšanka, o.s. Žalnjaruk (s. 1984), valkovenäläinen juoksija * Juliana Nikomedeialainen, Ankyrassa 300-luvun alussa surmattu neitsytmarttyyri, pyhimys * Juliana Norwichlainen (n. 1342–1416), englantilainen anakoreetti ja kristillinen mystikko * Juliana Pasha (s. 1980), albanialainen laulaja * Juliana Silveira (s. 1980), brasilialainen näyttelijä ja laulaja * Juliana Söderborg, o.s. Malmberg (1745–1799), suomalainen unissasaarnaaja, yksi rukoilevaisuusliikkeen alkuunpanijoista * Juliana von Wendt (1915–2007), suomalainen eläinsuojelija, Juliana von Wendtin säätiön perustaja == Lähteet == == Aiheesta muualla == Luokka:Etunimet
Candelaria

Candelaria on paikkakunta Teneriffalla. Se sijaitsee 20 kilometriä Santa Cruz de Tenerifen kaupungista ja on sen esikaupunkia. Candelarialla on suuri merkitys Espanjan ja Latinalaisen Amerikan katolisille, koska Neitsyt Marian on väitetty ilmestyneen siellä. Candelarian pyhä neitsyt () on Kanariansaarten suojeluspyhimys. File:Tenerife.candelaria.exterior.basilica.jpg| File:Candelaria BW 1.JPG| File:Candelaria BW 2.JPG| Luokka:Teneriffa Luokka:Kanariansaarten kunnat Luokka:Katoliset pyhiinvaelluskohteet
Eudamos

Eudamos (, kuoli 316 eaa.) oli makedonialainen sotilas. Eudamos palveli Aleksanteri Suuren armeijassa ja hänen tiedetään johtaneen traakialaisia joukkoja. Sen jälkeen kun Intian satraappi Filippos Makhataan poika murhattiin vuonna 325 eaa., Eudamos nimitettiin hänen seuraajakseen. Eudamos oli ehkä toiminut strategoksena eli sotapäällikkönä intialaisen Poroksen valtakunnassa ennen tätä. Aleksanterin kuoleman jälkeen Eudamos murhasi Poroksen ja lähti länteen, missä hän liittoutui Eumenes Kardialaisen ja muiden itäisten maakuntien satraappien kanssa Antigonos I:tä vastaan. Eudamos jäi Antigonoksen vangiksi Gabienen taistelussa. Antigonos antoi teloittaa hänet, ainakin nimellisesti Poroksen murhan takia.Heckel, s. 304. == Lähteet == * === Viitteet === Luokka:Diadokit
John Lynch

John Lynch (s. 25. marraskuuta 1952) on yhdysvaltalainen demokraattipuolueen poliitikko. Hän toimi New Hampshiren kuvernöörinä vuosina 2005-2013. Lynch ei ollut ehdolla vuoden 2012 kuvernöörinvaaleissa. == Lähteet == Luokka:New Hampshiren kuvernöörit Luokka:Vuonna 1952 syntyneet Luokka:Elävät henkilöt Luokka:Yhdysvaltalaiset demokraattipoliitikot
Tugendhat-tuoli

Tugendhat-tuoli on Ludwig Mies van der Rohen modernistinen tuoli, jonka hän suunnitteli Brno-tuolin tavoin Villa Tugendhatiin. Tugendhat-tuolin rakenne on melko samantapainen kuin Miesin Barcelona-tuolissakin. Tugendhat-tuolin pehmeä istuin osa on kiinnitetty teräsrunkoon nahkaremmeillä, jotka ovat silmukkana teräsosan ympärillä. Tuoli on vapaasti kantava, eli siinä ei ole erikseen jalkoja, vaan rungon muotoilun ansiosta siinä on kantavat rakenteet. Tugendhat-tuolin metallirunko on tehty litteästä teräksestä. == Lähteet == * Luokka:Istuimet Luokka:Taideteokset (soveltavat taiteet)
Frynikhos

Frynikhos (, ) voi viitata seuraaviin antiikin kreikkalaisiin henkilöihin: * Frynikhos (500-luvun loppu eaa.), tragediakirjailija, kreikkalaisen tragedian varhaisia edustajia * Frynikhos (400-luvun loppu eaa.), komediakirjailija, vanhan komedian edustaja * Frynikhos (400-luku eaa.), ateenalainen kenraali peloponnesolaissodan aikana * Frynikhos Arabios (100-luku), grammaatikko ja reetori
Esko Järventaus

Esko Pertti Järventaus (vuoteen 1935 Ockenström, 19. heinäkuuta 1921 Lieto – 23. tammikuuta 1991 Kirkkonummi) oli suomalainen arkkitehtuurin professori.Ellonen 2008, s. 248. Järventaus kirjoitti ylioppilaaksi Turun suomalaisesta klassillisesta lyseosta 1941. Arkkitehdiksi hän valmistui Teknillisestä korkeakoulusta 1953. Valmistumisensa jälkeen Järventaus perusti yksityisen arkkitehtitoimiston. Hän toimi vuosina 1958–1963 Muinaistieteellisen toimikunnan arkkitehtina. Hänet valittiin Oulun yliopiston arkkitehtuurin professoriksi 1963. Hän oli hoitanut tehtävää virkaa tekevänä vuodesta 1961. Järventaus toimi virassa vuoteen 1983 asti. Arkkitehtina Järventaus on tunnettu kulttuurihistoriallisten rakennusten entisöijänä. Hän toimi muun muassa Olavinlinnan entistämistoimikunnan arkkitehtina 1961–1975. Lisäksi Järventaus on suunnitellut ja johtanut Perniön, Hailuodon, Inkoon, Lohjan, Laitilan ja Liedon keskiaikaisten kirkkojen entisöimistyöt. Suomen museoliiton keskushallituksen jäsenenä Järventaus oli vuosina 1970–1973. Vuosina 1970–1972 hän toimi hallituksen puheenjohtajana ja vuosina 1972–1973 varapuheenjohtajana.Vilkuna 1998, s. 116. == Lähteet == * * Vilkuna, Janne, 75 vuotta museoiden hyväksi. Suomen museoliitto 1923–1998. Suomen museoliiton julkaisuja 45. 1998. * Esko Järventaus: Inkoon kirkon korjausohjelma 1988 === Viitteet === Luokka:Suomalaiset arkkitehdit Luokka:Oulun yliopiston professorit Luokka:Vuonna 1921 syntyneet Luokka:Vuonna 1991 kuolleet Luokka:Suomalaiset professorit
Stephen Weiss

Stephen Weiss (s. 3. huhtikuuta 1983 Toronto, Ontario) on kanadalainen ammattilaisuransa lopettanut jääkiekkoilija. Hän edusti valtaosan ammattilaisurastaan Florida Panthersia ja onkin seuran historian eniten otteluita pelannut ja toiseksi eniten pisteitä tehnyt pelaaja. Weiss on Florida Panthersin ensimmäisen kierroksen varaus vuodelta 2001 ja pelasi ensimmäiset NHL-ottelunsa kaudella 2001–2002. Hän toimi kaudella 2007–2008 ja uudelleen kaudesta 2009–2010 Panthersin varakapteenina. Weiss pelasi Panthersissa 11 kautta. Heinäkuussa 2013 hän siirtyi vapaana pelaajana viisivuotisella sopimuksella Detroit Red Wingsiin. Weiss teki NHL-urallaan 654 ottelussa 145 maalia, 249 syöttöä ja 394 tehopistettä. Pisteissä mitattuna hänen paras kautensa on ollut kausi 2008–2009, jolloin hän teki 14 maalia ja 47 syöttöä, eli kaikkiaan 61 tehopistettä. Eniten maaleja hän on tehnyt kautena 2009–2010, jolloin hän teki 28 maalia. == Lähteet == * * * === Viitteet === == Aiheesta muualla == * Stephen Weiss Florida Panthersin sivustolla Luokka:Kanadalaiset jääkiekkoilijat Luokka:Florida Panthersin varaamat pelaajat Luokka:Vuonna 1983 syntyneet Luokka:Elävät henkilöt
Pääministeri (elokuva)

Pääministeri on Anneli Jäätteenmäen lyhyeksi jääneestä pääministeritiestä kertova suomalainen televisioelokuva. Jyri Kähösen ohjaaman elokuvan ensiesitys oli Yle TV1:ssä 19. lokakuuta 2009. Timo Harakan ja Antti Karumon käsikirjoittamassa TV-draamassa Jäätteenmäkeä esittää Jonna Järnefelt. Pääministeri-elokuva kertoo Irak-gaten takia eroamaan joutuneen ex- pääministeri Anneli Jäätteenmäen toimista vuoden 2003 eduskuntavaaleja edeltäviltä hetkiltä. Käsikirjoitus ylsi Venla-palkintoehdokkaaksi. == Rooleissa == == Vastaanotto == Pääministeri-elokuva sai 678 000 katsojaa, joka jää alle TV1:n Kotikatsomo-ohjelmapaikan suurimpien menestysten, mutta ylittää selvästi sarjan keskiarvon. Lehtikritiikki oli enimmäkseen kiittävää. Iltalehden mukaan työ- ja elinkeinoministeri Mauri Pekkarinen (kesk.) "raivostui" roolistaan elokuvassa. Iltalehti esitti hänelle elokuvan väitteitä etukäteen. Keskustan eduskuntaryhmän puheenjohtaja Timo Kalli sanoo muistavansa asiat ja tunnelmat eri lailla kuin elokuva esittää, vaikkakin elokuva "nosti tunteet pintaan". Keskustan entinen puoluesihteeri Eero Lankia pitää elokuvan kuvausta todenmukaisena, vaikkakin se sisältää kaksi selkeää virhettä. Lankian mukaan Keskustan vaalivoitto ei ollut niin selkeästi Irak- keskustelun aiheuttama, mitä elokuvassa annetaan ymmärtää. Lisäksi Lankian mukaan Pekkarisen ja Jäätteenmäen välit eivät olleet todellisuudessa niin jyrkät kuin elokuvassa. Suomen entinen Yhdysvaltain-suurlähettiläs Jukka Valtasaari moitti Pääministeri-elokuvan väitteitä epäselviksi. == Lähteet == == Aiheesta muualla == * * * Luokka:Suomalaiset draamaelokuvat Luokka:Yhteiskunnalliset elokuvat Luokka:Suomalaiset televisioelokuvat Luokka:Vuoden 2009 suomalaiset elokuvat
Älä käy yöhön yksin

Älä käy yöhön yksin (Gå inte ensam ut i natten) on Kjell Westön viides, vuonna 2009 ilmestynyt romaani. Teoksen on suomentanut Katriina Huttunen. Teos on sarjan päätösosa mutta samalla kuitenkin täysin itsenäinen teos.Gå inte ensam ut i natten, Söderströms ==Tarina== Puolen vuosisadan aikajakson kattavan teoksen tapahtumat alkavat 1960-luvun Helsingin Kalliosta ja Punavuoresta, missä päähenkilöistä Jouni, Ariel ja Adriana suunnittelevat tulevaisuutta popmusiikin parissa. Suunnitelmat jäävät haaveiksi, muistona on vain yksi julkaistu single, johon kirjan nimi viittaa. Kolmikko hajoaa. Päähenkilöistä Jouni jatkaa nykyhetkeen asti, jossa hän poliitikkona joutuu seksiskandaalin pyörteisiin. Frank Loman -niminen nuorukainen ryhtyy selvittämään kolmikon vaiheita.Hannu Waarala, Kjell Westö – Älä käy yöhön yksin, Keskisuomalainen.fi, 17.9.2009 ==Vastaanotto== Kun edellinen teos Missä kuljimme kerran sai valtavan menestyksen ja Finlandia-palkinnon, uusi saattoi herättää kysymyksen, nousiko rima liian korkealle. Kriitikon mukaan ei: "Eläytymisen aste on huikea, kohtaukset, paikat ja soundit on tallennettu - - loistavin värein ja taitavin kuvakulmin", vaikka hän näkee myös kääntöpuolen, sointupohjan syventämisen puutteen.Hannu Marttila, Missä kuljimme vikaan, Hs.fi 17.9.2009 Kriitikot puhuvat teoksen yhteydessä trilogiasta, mutta Westö vetää sarjan neljänneksi teoksen Isän nimeen ja haluaa puhua "Helsinki- kvartetista".Älä käy yöhön yksin, Etelä-Suomen Sanomat 16.9.2009 Teoksen yhteys edelliseen Missä kuljimme kerran syntyy vain siitä, että edellinen päättyy toisen maailmansodan aikaan ja Älä käy yöhön yksin lähtee liikkeelle Lapin sodan päättyessä, jolloin 60-lukulainen sukupolvi sai alkunsa. Lisaksi tosin muutama muiden kvartetin teosten hahmoista vilahtaa teoksessa sivuhenkilöinä. Teoksen pääteemoina Westö pitää ystävyyttä ja lojaaliutta, mutta musiikki on keskeinen elementti alusta loppuun.Vielä yksi kirja Helsingistä 17.9.2009 Jussi Lankinen Kaleva.fi Westö taustoittaa taitavasti yksittäisen ihmisen kehitystä yhteiskunnallisilla mullistuksilla.Kjell Westö, Recensioner: Anna-Lina Brunell, Hufvudstadsbladet ==Lähteet== ==Aiheesta muualla== * Älä käy yöhön yksin Otavan sivuilla *Aamun kirja: Älä käy yöhön yksin, Yle.fi *Haastateltavana Kjell Westö, Yle.fi, video Luokka:Vuoden 2009 kirjat Luokka:Kjell Westön teokset Luokka:Historialliset romaanit
Bokseri (täsmennyssivu)

Bokseri tai bokserit voi tarkoittaa muun muassa seuraavia asioita: * bokseri, koirarotu * bokserit, alushousumalli * bokserimoottori, polttomoottorityyppi.
Jan Brewer

Janice Kay Drinkwine Brewer (s. 26. syyskuuta 1944)Jan Brewer (R) WhoRunsGov.com. Viitattu 27.7. 2011. on yhdysvaltalainen republikaanipuolueen poliitikko. Hän toimi Arizonan osavaltion kuvernöörinä vuosina 2009–2015. Sitä ennen Brewer toimi Arizonan Secretary of Staten tehtävässä 2003–2009. ==Lähteet== == Aiheesta muualla == Luokka:Arizonan kuvernöörit Luokka:Amerikanenglantilaiset Luokka:Yhdysvaltalaiset republikaanipoliitikot Luokka:Vuonna 1944 syntyneet Luokka:Elävät henkilöt
Mikael Rutanen

Joonas Mikael Rutanen (25. syyskuuta 1883 Jyväskylän maalaiskunta – 15. maaliskuuta 1932 Petroskoi) oli Yhdysvalloissa ja Neuvostoliitossa asunut suomalainen kirjailija. Mikael Rutanen syntyi torpparin perheeseen. Hän työskenteli 12-vuotiaasta lähtien sahatyöläisenä ja muutti vuonna 1908 Yhdysvaltoihin, jossa hän työskenteli enimmäkseen metsätyöläisenä. Rutanen aloitti kirjallisen toimintansa suomalaisten työväenlehtien kirjeenvaihtajana. Hän julkaisi runojaan amerikansuomalaisissa työväenlehdissä, laati muutamia näytelmiä ja kirjoitti kaksi proosateosta. Rutanen liittyi Yhdysvaltain kommunistiseen puolueeseen vuonna 1919. Hän muutti vuonna 1931 rakentamaan Neuvosto-Karjalaa, jossa hän jatkoi toimintaansa runoilijana. Rutanen kuoli metsätöissä saamaansa vammaan. == Teoksia == * Runoja teoksessa Murrosajan lauluja: kokoelma työväen runoja. Astoria: Amerikan suomalaiset sosialistiset kustannusliikkeet, 1924. Teoksen verkkoversio * Unohdettujen maailmasta: kuvaus metsätyöläisten elämästä. Superior: Amerikan suom. sos. kustannusliikkeiden liitto, 1929. Teoksen verkkoversio * Taistelun säveliä: lausuttavia runoja. Superior: Työmies Society, 1930. * Joukkovoima, työttömyysaiheinen työväen romaani. Worchester: Amerikan suom. sos. kustannusliikkeiden liitto, 1931. * Työn laulu: runoja. Toimittanut Lea Helo. Leningrad: Valtion kustannusliike Kirja, 1933. * Runoja teoksessa Rakettu on raudalla, tulesta on tuotu: Neuvosto-Karjalan suomenkielistä runoutta vuosilta 1917–1940. Toimittaneet Taisto Summanen ja Armas Mishin. Petroskoi: Karjala- kustantamo, 1976. == Lähteet == Luokka:Suomalaiset kirjailijat Luokka:Venäjän suomenkieliset kirjailijat Luokka:Amerikansuomalaiset henkilöt Luokka:Neuvostoliitonsuomalaiset henkilöt Luokka:Vuonna 1883 syntyneet Luokka:Vuonna 1932 kuolleet
Fabricio Oberto

Fabricio Raúl Jesús Oberto (s. 21. maaliskuuta 1975 Córdoban maakunta) on argentiinalainen kilpauransa päättänyt koripalloilija. Hän pelasi muun muassa Espanjan pääsarjassa ja NBA:ssa sekä edusti Argentiinan koripallomaajoukkuetta. Obertolla on myös Italian kansallisuus. == Ura == === Seurajoukkueissa === Oberto aloitti uransa vuonna 1993 Argentiinan pääsarjassa Asociación Deportiva Atenas -joukkueessa. Hän pelasi seurassa vuoteen 1998 asti ja siirtyi Kreikan pääsarjaan Olympiakosin joukkueeseen. Vuonna 2000 Oberto siirtyi Espanjan pääsarjaan, jossa pelasi kahdessa eri joukkueessa, Saski Baskoniassa ja Valencia BC:ssa. Vuonna 2005 Oberto kirjoitti 7,5 miljoonan dollarin arvoisen kolmen vuoden sopimuksen NBA-seura San Antonio Spursin kanssa. Hän käytti seurassa maajoukkuepelinumeroaan 7. Obertosta tuli 31 vuoden ikäisenä Spursin historian vanhin tulokas. Toisella kaudellaan Oberton rooli joukkueessa kasvoi. Hän teki 8. marraskuuta ottelussa Phoenix Sunsia vastaan 22 pistettä ja otti kymmenen levypalloa. Pudotuspeleissä Oberto teki kahdessa ensimmäisessä läntisen konferenssin finaalissa 14 pistettä. Kauden päätteeksi hän voitti NBA:n mestaruuden. Hän jatkoi seurassa vielä kaksi kautta. Spurs vaihtoi Oberton Detroitiin Richard Jeffersonin hankinnassa. Pian Detroit laittoi Oberton siirtolistalle ja luopui oikeuksistaan häneen. Lopulta 11. elokuuta 2009 Oberto siirtyi Washington Wizardsiin. === Maajoukkue === Oberto debtyoi Argentiinan maajoukkueessa vuonna 1995. Hän pelasi olympialaisissa vuosina 1996, 2004 ja 2008 voittaen kultaa vuonna 2004 ja pronssia 2008. Hän voitti hopeaa MM-kilpailuista vuonna 2002 ja pelasi myös vuosien 1998 ja 2006 turnauksissa. Tämän lisäksi hän pelasi Argentiinan nuorisomaajoukkueissa ja Amerikan-mestaruuskilpailuissa. == Lähteet == == Aiheesta muualla == * Virallinen sivusto * NBA:n profiili Luokka:Argentiinalaiset koripalloilijat Luokka:Argentiinalaiset olympiavoittajat Luokka:Vuonna 1975 syntyneet Luokka:Elävät henkilöt
Platinum 9 Disc

Platinum 9 DISC on Morning Musumen yhdeksäs albumi. Albumi julkaistiin 18. maaliskuuta 2009. == Kappaleet == # # # # # # # # # # # # # === Rajoitetun painoksen DVD === # "Naichau Kamo (featuring Ai Takahashi Ver.)" (泣いちゃうかも(featuring 高橋愛 Ver.)) # "Naichau Kamo (featuring Risa Niigaki Ver.)" (新垣里沙) # "Naichau Kamo (featuring Eri Kamei Ver.)" (亀井絵里) # "Naichau Kamo (featuring Sayumi Michishige Ver.)" (道重さゆみ) # "Naichau Kamo (featuring Reina Tanaka Ver.)" (田中れいな) # "Naichau Kamo (featuring Koharu Kusumi Ver.)" (久住小春) # "Naichau Kamo (featuring Aika Mitsui Ver.)" (光井愛佳) # "Naichau Kamo (featuring Junjun Ver.)" (ジュンジュン) # "Naichau Kamo (featuring Linlin Ver.)" (リンリン) # "Naichau Kamo (from "Hello! Project 2009 Winter Wonderful Hearts Kōen ~Kakumei Gannen~")" (... 「Hello! Project 2009 Winter ワンダフルハーツ公演～革命元年～」より) # "Renai Revolution 21 (from "Hello! Project 2009 Winter Wonderful Hearts Kōen ~Kakumei Gannen~")" (恋愛レボリューション21 ...) Luokka:Vuoden 2009 albumit Luokka:Morning Musumen albumit
Oscar B. Goodman

Oscar Baylin Goodman (s. 26. heinäkuuta 1939 Philadelphia, Pennsylvania) on yhdysvaltalainen demokraattipuolueen poliitikko. Hän toimi Las Vegasin pormestarina vuosina 1999-2011. Oscarin vaimo Carolyn Goodman seurasi häntä pormestarina.http://www.nytimes.com/2011/06/09/us/09brfs- MAYORSUCCEED_BRF.html?ref=topics == Lähteet == Luokka:Yhdysvaltalaiset demokraattipoliitikot Luokka:Vuonna 1939 syntyneet Luokka:Elävät henkilöt
Määrin galleria

Määrin galleria Brnossa () on taidemuseo Tšekin toiseksi suurimmassa kaupungissa, Brnossa. Se perustettiin vuonna 1961 kahden vanhemman instituution liittyessä yhteen. Määrin gallerian kokoelmat ovat kolmessa erillisessä rakennuksessa Brnossa. == Rakennukset == Pražákin palatsi on Määrin gallerian päärakennus, jossa on taidemuseon toimisto. Theofil Hansen suunnitteli rakennuksen alkujaan asuinkäyttöön brnolaiselle poliitikolle Alois Pražákille vuosina 1873–1874. Pražákin palatsissa on modernin taiteen ja nykytaiteen näyttelyitä. Rakennuksessa on lisäksi kirjasto ja opiskeluhuone, jotka ovat olleet auki yleisölle vuodesta 1883. Käyttötaiteen museon rakennus valmistui vuonna 1882, ja se rakennettiin majoittamaan museota, joka keskittyi käyttötaiteeseen. Nykyään museo on siis osa Määrin galleriaa. Toisen maailmansodan jälkeen rakennusta muokattiin arkkitehti Bohuslav Fuchsin suunnitelmien mukaan, ja vuonna 2001 rakennus peruskorjattiin. Museossa on pysyvä kokoelma, joka esittelee käyttötaidetta keskiajalta nykypäivään. Kuvernöörin palatsi on 1300-luvulta, ja siinä oli alkujaan augustinolaisluostari. Nykyisen tyylinsä palatsi sai 1700-luvun puolivälissä, jolloin Moritz Grimm suunnitteli sen uudelleen barokkityylillä. Lisäksi Määrin galleriaan kuuluu näyttely Josef Hoffmanin synnyintalossa Brtnicessä. == Lähteet == == Aiheesta muualla == *Määrin gallerian kotisivut Luokka:Tšekin museot Luokka:Taidemuseot Luokka:Brno
Zur Farbenlehre

Zur Farbenlehre on Johann Wolfgang von Goethen vuonna 1810 kokonaisena ilmestynyt värioppia käsittelevä teos. Teoksesta ilmestyi osia jo vuosina 1807–1809. Se perustui 20 vuoden kokeiluihin ja tutkimukseen. Goethe itse piti värioppia tärkeimpänä teoksenaan. Hänen mukaansa väriä koskevan tieteen tulisi lähteä henkilökohtaisesta kokemuksista ja havainnoista. Goethen värioppi oli kommentti Newtonin teokselle Opticks. Teoksesta on suomennettu osa nimellä Goethen värioppi. Ensimmäinen osa, Fysiologiset värit (Suomen antroposofinen liitto, 1980), sekä myöhemmin koko didaktinen osa nimellä Värioppi (Suom. Pirkko Holmberg ja Pajari Räsänen, Teos 2019). File:Prisma-lightSpectrum- goethe.gif|Kirkas spektri File:Prisma-darkSpectrum-goethe.gif|Pimeä spektri ==Lähteet== ==Aiheesta muualla== * Värioppi Teoksen sivuilla Luokka:Värioppi Luokka:Johann Wolfgang von Goethe
Pierre Villon

Pierre Villon (syntyjään Roger Ginsburger; 27. elokuuta 1901 Soultz-Haut-Rhin, Saksan keisarikunta – 6. marraskuuta 1980 Vallauris, Ranska) oli ranskalainen arkkitehti ja kriitikko, joka kuului Ranskan kommunistiseen puolueeseen ja toimi toisen maailmansodan aikana Ranskan vastarintaliikkeessä. Ginsburger opiskeli arkkitehdiksi Strasbourgissa. Hän oli tyyliltään Le Corbuesier’n ja André Lurçatin seuraaja. Ginsburger työskenteli arkkitehtikriitikkona vuodesta 1929. Hän kirjoitti saksalaisesta ja ranskalaisesta arkkitehtuurista sekä muotoilusta. Toisen maailmansodan aikana Ginsburger otti käyttöön nimen Pierre Villon, kun hän joutui oleskelemaan piilossa. Kommunistiset puolueet kiellettiin Ranskassa heinäkuussa 1939. Villon kirjoitti sodan aikana kuitenkin kommunistiseen L’Humanité-lehteen. Saksan vallattua Ranska Villon kirjoitti muun muassa vastarintaliikkeen perustamisesta. Hän perusti itse yhden vastarintaliikkeen pian tämän jälkeen. Vuonna 1942 Villon ja Jean Moulin suunnittelivat ranskalaisten vastarintaliikkeiden yhdistämistä. Moulin sai kahdeksan tärkeintä vastarintaliiketta yhteen, minkä jälkeen syntyi Conseil National de la Résistance. Sodan jälkeen Villon nimitettiin kommunistisen puolueen keskuskomiteaan, josta hän lähti vuonna 1970. == Lähteet == == Aiheesta muualla == *Elämäkerta Luokka:Ranskalaiset arkkitehdit Luokka:Ranskalaiset kriitikot Luokka:Kansalaisaktivistit Luokka:Vuonna 1901 syntyneet Luokka:Vuonna 1980 kuolleet